Ronnie Hough, die moedige pa van die vermoorde tiener, Sharnelle Hough (17) van Stella in Noordwes, sê niks wat nou in die Noordwes-hooggeregshof in Mmabatho uitkom, kan die verlies aan hul dogter erger maak nie. Selfs nie die persoonlike inligting wat nou ná haar dood aan die wêreld verkondig word nie.
Chris het volgens Netwerk24 se regstreekse beriggewing daarby gestaan dat hy nie vir Xander voorgesê het nie.
Adv. Niven Rai, Xander se advokaat, het egter sy getuienis, wat ook op band vasgevang is, uitmekaar probeer trek en volgehou Saunders het Xander in sy bakkie vir ’n getuienis gedruk.
Op ’n vraag of die persoonlike inligting wat ook as deel van die getuienis uitkom hom ontstel, het hy gesê niks kan dit nou erger maak nie.
Met ’n lighartige grappie te midde van die seer sê hy: “Gelukkig is ek doof. Ek kan nie altyd als hoor nie.”
Hy vertel al wat hy nou wil doen is om deur te druk en die saak agter die rug te kry. “Niks wat ons nou hoor kan verander dat hulle (na bewering) vermoor is nie.”